ઈરફાન ખાનઃ હું મારી જાતને સામાન્ય અદાકાર લેખું છું. મહદઅંશે સ્ક્રીપ્ટ અને નિર્દેશક પર નિર્ભર રહું છું. સ્ક્રીપ્ટ મજબૂત હોય તો પરફૉર્મન્સ બહેતર થાય છે. રવિ રાયના સંવાદો સારા હોય છે તેથી પાત્ર ભજવવામાં મઝા આવે છે. ઘણી વાર નિર્દેશક જ દ્રષ્ટિકોણ રજૂ કરે છે. પછી મારો દ્રષ્ટિકોણ ભેળવીને પાત્ર ભજવવું પડે છે. મેં એક ઈન્ટરનેશનલ ફિલ્મ ‘ધ મેમરીઝ’માં કામ કર્યું. લગાતાર ત્રણ મહિનાનું શૂટિંગ કર્યું. એ ફિલ્મના નિર્દેશક ખાસ તાકીદ કરેલી કે ઓછામાં ઓછો અભિનય કરવો, શરૂઆતમાં મુશ્કેલી નડી. પરંતુ પછી મઝા પડવા માંડી. ક્રમશ: નિર્દેશકને બરાબર સમજી ગયો. આ અનુભવ યાદગાર રહ્યો.